**Pohjois-Karjalan elinikäisen ohjauksen yhteistyöryhmä**

**Aika:** 14.12.2018 klo 13.00 - 15.00

**Paikka:** ELY-keskus, nh Penttilä, Kauppakatu 40 B, Joensuu

**Läsnä:** Leena Penttinen () Sirja Möttönen (x)

Kirsi Vallius-Leinonen () Outi Suorsa ()

Mervi Lätti (x) Mervi Kurula ()

Eine Paldan (x) Anu Häikiö ()

Sirpa Kostamo (x) Lauri Lehikoinen ()

Jari Laukkanen (x) Liisa Pietarinen ()

Mervi Holopainen () Heli Piipponen ()

Mirja Kuiri () Mervi Penttinen ()

Anu Huotari () Heli Pesonen ()

Suvi Tahvanainen () Vuokko Palkovaara ()

Tiina Juurela (x) Jatta Herranen ()

Arja Pöntinen-Heinonen () Erja Nevalainen ()

Paula Timonen (x) Terhi Harviala ()

Maarita Mannelin (x)

Reijo Vesakoivu, puh.joht. (x)

Mari Suhonen, sihteeri (x)

1. **Kokouksen avaus ja edellisen kokouksen muistio**

Reijo avasi kokouksen ja toivotti osallistujat tervetulleiksi. Mari kertasi edellisen kokouksen muistiosta keskeisimmät asiat.

Edellisen kokouksen muistioon liittyen todettiin seuraavat asiat. Maarita kertoi, että valtakunnallisessa ELO-ryhmässä valmistelu lausunto ELO-yhteistyöryhmän roolista ja merkityksestä osana maakuntavalmistelua ei ole edennyt. Mari puolestaan kertoi, että muistiossa mainittu pienempi koulutusten ympärille perustettava ryhmä on nyt muodostettu ja että siinä ovat mukana Leena Penttinen, Eine Paldan, Jari Laukkanen, Anu Huotari ja Mirja Kuiri.

1. **Uusi lukiolaki, Sirpa Kostamo**

Uusi lukiolaki hyväksyttiin eduskunnassa 21.6.2018. Tarkoituksena on, että uudet opetussuunnitelman perusteet valmistuvat kesällä 2019 ja uusien opetussuunnitelmien käyttöotto tapahtuu syksyllä 2021.

Uuden lakiesityksen mukaan opintojen mitoituksen perusteena käytetään jatkossa opintopisteitä kurssien sijasta. Jatkossa nykyinen 1 kurssi vastaisi uudessa opetussuunnitelmassa laajuudeltaan 2 opintopistettä. Tällä muutoksella halutaan lisätä mm. opintojen vertailtavuutta. Jatkossakaan lukioasteen opintopisteen tuntimäärä ei kuitenkaan olisi suoraan verrannollinen korkea-asteen opintopisteeseen. Jatkossa lukion 1 opintopiste vastaisi 19 oppituntia (a 45 minuuttia), jonka päälle tulevat mahdolliset kotitehtävät.

Uuden opetussuunnitelman mukaan opetus järjestetään opintojaksoissa, joiden sisällön ja laajuuden koulutuksen järjestäjä voi itse päättää. Tämä mahdollistaa sen, että kukin opintojakso voi koostua useammasta oppiaineesta, vaikka edelleen oppiaineet arvioidaan itsenäisesti.

Jatkossakin tavoitteena on, että lukio suoritettaisiin 3 vuodessa. Lukion voi suorittaa kuitenkin myös 2,5 vuodessa tai enintään 4 vuodessa. Nuorille tarkoitetun lukiokoulutuksen oppimäärä käsittäisi 150 opintopistettä ja aikuisille tarkoitetun lukiokoulutuksen oppimäärä olisi 88 opintopistettä. Oppiaineita ja niihin kuuluvien opintojen määrää tai pakollisuutta ei ole tarkoitus uudella lailla muuttaa. Todettiin oleva harmillista, että uudistuksen yhteydessä ei haluttu lähteä muuttamaan pakollisten opintojen määrää, sillä tämä olisi lisännyt opiskelijan valinnanvapautta ja sitä myötä tukevat motivaatiota ja jaksamista.

Koska jatkossa todistusvalinnasta tulee pääasiallinen väylä korkeakoulutukseen, on myös ylioppilastutkintokokeen suorittamiseen tulossa muutoksia. Syksystä 2019 alkaen ylioppilastutkinnon suorittaneet saavat uusia kokeita rajattomasti. Tutkinnon suorittamisen aikaan saa puolestaan hyväksyttyjä kokeita uusia rajoituksetta ja hylättyjä kokeita enintään kolme kertaa.

Lakiesityksessä korostetaan lukiokoulutuksen järjestäjien yhteistyövelvoitetta erityisesti korkeakoulujen kanssa. Jatkossa opiskelijalla on oltava mahdollisuus yksiköllisiin valintoihin oman oppilaitoksen lisäksi myös muiden koulutuksen järjestäjien opetusta hyväksi käyttäen. Eli käytännössä opiskelijalle on tarjottava mahdollisuus suorittaa osa opinnoista jonkun toisen oppilaitoksen tarjonnasta esim. yliopistosta tai ammattikorkeakoulusta, ja ne luetaan hyväksi hänen lukion oppimääräänsä. Todettiin, että opiskelijoiden näkökulmasta olisi hyvä, jos jatkossa mm. korkeakouluissa olisi tarjolla nykyistä enemmän lyhyitä opinkokonaisuuksia/kursseja, joiden avulla opiskelija pääsisi tutustumaan yliopisto-opiskelun. Opetus on jatkossa järjestettävä myös siten, että opiskelijalla on mahdollisuus kehittää kansainvälistä osaamistaan sekä työelämä- ja yrittäjyysosaamistaan.

Lakiesityksen mukaan opiskelijalla olisi ryhmässä tapahtuvan opinto-ohjauksen lisäksi oikeus saada tarpeidensa mukaista henkilökohtaista ohjausta. Lisäksi lukioilla on velvoite tarjota urasuunnitteluun liittyvää ohjausta niille lukion päättäneille henkilöille, jotka eivät ole saaneet jatko-opiskelupaikkaa tutkintoon johtavassa koulutuksessa, seuraavan vuoden ajan. Keskusteltiin lyhyesti siitä, miten lainhenki on käytännössä mahdollista toteuttaa. Sirpa kertoi, että Kiteellä on nyt pyritty siihen, että jokainen opiskelija jututetaan kerran vuodessa lukioaikana. Lisäksi jokaisella opiskelijalla on mahdollisuus halutessaan päästä 2 vrk kuluessa keskustelemaan opinto-ohjaajan kanssa. Uuden lain myötä lukiot velvoitetaan tarjoamaan erityisopetusta opiskelijoille, joilla on tällaisen tuen tarve.

Todettiin, että on paljon mahdollista, että tuleva uudistus hyödyttää enemmän isompien keskuspaikkojen lukioita kuin reuna-alueiden pieniä lukioita. Keskustelua herätti myös se, miten uudistuksen vaatimat muutokset tullaan jatkossa lukioissa resursoimaan.

1. **Kevään ajankohtaisseminaarin järjestäminen**

Keskusteltiin keväällä järjestettävän seminaarin mahdollisista teemoista. Esiin nousivat mm. seuraavat aihealueet:

* digitalisaatio ohjauksessa ja verkko-ohjaus
* ohjauksen uudet tullet työmarkkinoiden murroksessa
* lukio-uudistus ja sen vaikutukset
* väylät korkeakouluopintoihin
* yrittäjyyskasvatus

Sovittiin, että kevään seminaarin teemaksi valitaan lukiouudistus ja väylät korkeakouluopintoihin. Tilaisuuden valmistelusta vastaa tiimi Mari Suhonen, Anu Huotari, Sirpa Kostamo ja Mervi Lätti. Lisäksi sovittiin, että kysytään Tiina Juurelta hänen mahdollisuudestaan osallistua seminaaripäivän valmistelusta vastaavaan tiimiin.

1. **Yhteenveto Kansallisen koulutuksen arviointikeskuksen kyselystä**

Mari kävi lävitse osallistujille etukäteen lähetetyn yhteenvedon Karvin kyselystä. Käydyn keskustelun pohjalta kohdan 7. (Arvioikaa millaisia myönteisiä ja mahdollisesti kielteisiä vaikutuksia kansallisilla koulutus, TE- ja nuorisopoliittisilla linjauksilla, sisällöillä ja uudistuksilla on alueenne nivelvaiheisiin ja siirtymiin sekä niihin liittyviin paleluihin ja työmuotoihin) sisältöä muotoiltiin vielä hieman. Sovittiin, että Mari tekee esitetyt muutokset tekstiin ja toimittaa vastauksen eteenpäin viikon 51 aikana.

1. **Muut asiat**

Tiina Juurela kertoi, että vuosi 2018 on ollut AIVOn toiminnassa rauhallinen. Tammikuussa 2019 järjestetään seuraava AIVOn seurantaryhmän kokous ja siellä on tarkoitus tarkastella vuoden 2019 toimintaa.

Maarita Mannelin kertoi kehitteillä olevasta kännykkäsovelluksesta, johon voidaan kerätä mm. tietoa käyttäjän lähietäisyydellä olevista tapahtumista. Tarkoituksena on, että sovelluksen avulla voitaisiin lisätä tiedonkulua, vuorovaikutusta ja asukkaiden osallisuutta. Tässä vaiheessa kokeilussa ovat mukana Joensuu, Kontiolahti ja Liperi. Jatkossa on myös tarkoitus kysyä muita kuntia mukaan. Kännykkäsovellus valmistuu kevään 2019 aikana ja sen toteutuksesta ja suunnittelusta vastaa Collapick.

1. **Seuraava kokous**

Seuraavan kokouksen ajankohdaksi sovittiin alustavasti 1.2.2019.

Muistion laati

Mari Suhonen